วัดพิชยญาติการาม
วัดพิชยญาติการาม เดิมเป็นวัดร้าง สมเด็จเจ้าพระยาบรมมหาพิชัยญาติ(ทัต บุนนาค) ครั้งดำรงยศเป็นพระยาศรีพิพัฒน์รัตนราชโกษา ได้ปฏิสังขรณ์ขึ้นใหม่ เมื่อปีพุทธศักราช ๒๓๘๔ ในสมัยรัชกาลที่ ๓ สมเด็จพระยาบรมมหาพิชัยญาติ มีกำปั่นค้าขายกับต่างประเทศ ฐานะร่ำรวยได้ซื้อหาวัสดุก่อสร้างส่วนมากจากเมืองจีน ถาวรวัตถุที่ก่อสร้างขึ้น จึงมีลักษณะสถาปัตยกรรมแบบจีน และพระราชทานนามว่า วัดพระยาญาติการาม ซึ่งชาวบ้านเรียกว่า วัดพระยาญาติ ต่อมาพระบาทสมเด็จพระจอมเกล้าเจ้าอยู่หัว พระราชทาน นามใหม่ว่า วัดพิชยญาติการาม แผนผังของวัดแบ่งเป็นเขตพุทธาวาสและสังฆาวาสมองดูสวยงาม โดยเฉพาะเขตพุทธาวาส มองจากด้านหน้าวัด จะเห็น เจดีย์คู่อยู่ด้านหน้า พระอุโบสถอยู่ตรงกลาง มีพระปรางค์องค์ใหญ่ อยู่ด้านหลังพระอุโบสถดูสอดคล้องรับกันอย่างพอเหมาะพอดี สถานะและที่ตั้ง วัดพิชยญาติการาม เป็นพระอารามหลวงชั้นโท ชนิดวรวิหาร ตั้งอยู่เลขที่ ๖๘๕ ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร มีที่ดินตั้งวัด เนื้อที่ ๒๕ ไร่ ที่มา : วัดพิชยญาติการาม. (๒๕๕๑). ใน กรมการศาสนา , พระอารามหลวง เล่ม ๑. (หน้า .๒๑๑-๒๑๓). กรมการศาสนา.
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
สมเด็จเจ้าพระยาบรมมหาพิชัยญาติ(ทัต บุนนาค)